# 2022 m. rugpjūčio mėn. Lietuvoje bulvių ir daržovių perdirbimui supirkta mažiau, o uogų – daugiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2022 m. rugpjūčio mėn., palyginti su 2021 m. atitinkamu laikotarpiu, supirkta 13,78 proc. daugiau, t. y. 4 136,986 t. Perdirbti skirtų bulvių supirkta 12,65 proc. mažiau – 446,243 t.

**Daržovių,** skirtų vartoti šviežias, 2022 m. rugpjūčio mėn., palyginti su 2021 m. rugpjūčio mėn., supirkta 6,04 proc. daugiau, t. y. 4 451,196 t. **Lapkotinių salierų** supirkimas padidėjo 33,36 proc. (iki 36,039 t), **agurkų** – 30,03 proc. (iki 1 334,520 t), **morkų** – 24,73 proc. (iki 674,618 t). **Cukinijų** derlius šiemet baigsis vėliau, todėl jų dar buvo supirkta 115,190 t (prieš metus tik 4,130 t). Tačiau **česnakų** supirkimas sumažėjo 47,02 proc. (iki 2,475 t), **porų –** 33,81 proc. (iki 16,445 t), **pomidorų –** 22,06 proc. (iki 405,867 t), **svogūnų –** 17,78 proc. (iki 501,951 t), **burokėlių** – 12,16 proc. (iki 154,269 t), **baltagūžių kopūstų** –3,92 proc. (iki 982,796 t).

Nagrinėjamu laikotarpiu **žalumyninių daržovių** supirkimas padidėjo: **špinatų** – 3 kartus (iki 6,322 t), **krapų –** 2,5 karto (iki 14,283 t), **salotų** – 9,91 proc. (iki 155,371 t). Tačiau **lapinių petražolių** buvo supirkta 10,82 proc. mažiau (3,560 t), **svogūnų laiškų** – 4,76 proc. mažiau (24,058 t).

**Pievagrybių**, skirtų vartoti šviežius, 2022 m. rugpjūčio mėn., palyginti su 2021 m. atitinkamu laikotarpiu, supirkta 1,49 proc. daugiau (156,833 t).

**Obuolių** supirkimas šiemet buvo 26,65 proc. mažesnis ir sudarė 78,222 t. **Braškių** buvo supirkta 132,327 t, **šilauogių** – 80,580 t.

Perdirbimo įmonėse 2022 m. rugpjūčio mėn., palyginti su 2021 m. rugpjūčio mėn., **daržovių** supirkimas sumažėjo 5,66 proc. (iki 2 470,906 t). **Svogūnų** supirkimas sumažėjo 44,28 proc. (iki 23,351 t), **morkų** – 27,60 proc. (iki 46,487 t), **burokėlių** – 3,22 proc. (iki 2 240,509 t), **įvairių kitų daržovių** (agurkų, krapų, petražolių) – 23,33 proc. (iki 129,604 t). Tik **baltagūžių kopūstų** buvo supirkta 6,91 proc. daugiau (30,955 t).

**Juodųjų serbentų** perdirbimui šiemet buvo supirkta 53,37 proc. daugiau (500,394 t), **įvairių kitų uogų** (raudonųjų serbentų, aronijų, šaltalankių, aviečių) – 48,47 proc. daugiau (305,701 t).

Šaltinis: ŽŪIKVC (LŽŪMPRIS)